বাগপথ জেলা

বাগপথ জেলা হল উত্তরপ্রদেশ রাজ্যের ৭৫টি জেলার মধ্যে একটি। এর সদর দপ্তর বাগপথ শহরে। এটি ১৯৯৭ সালে তৈরী হয়েছিল, জেলাটি ১,৩২১ বর্গকিলোমিটার (৫১০ মা২) এলাকা নিয়ে বিস্তৃত এবং জনসংখ্যা ১,১৬৩,৯৯১। বাগপথ শহরের নামে জেলাটির নামকরণ হয়েছে। এর নামটি এসেছে ব্যাঘ্রপ্রস্থ ("বাঘের দেশ") থেকে বা বাক্যপ্রস্থ ("বক্তৃতা দেওয়ার জন্য জায়গা") থেকে। মুঘল যুগে অবশেষে শহরটির নাম বাঘপথ বা বাগপথ দেওয়া হয়েছিল। মান্ডি নামে পরিচিত একটি ছোট বাণিজ্যিক কেন্দ্র থেকে শুরু করে, ১৮৫৭ সিপাহী বিদ্রোহের পরে এই শহরটির গুরুত্ব বেড়েছিল এবং এই শহর তহশিলের সদর দফতরে পরিণত হয়। বাগপথ জেলা ১৯৯৭ সালে তৈরি হয়েছিল এবং মীরাট জেলার আগেকার বাগপথ তহশিলের নামে নামকরণ করা হয়। জেলাটি ১,৩২১ বর্গকিলোমিটার (৫১০ মা২) এলাকা জুড়ে বিস্তৃত। বাগপথ শহরটি যমুনা নদীর পূর্ব তীরে অবস্থিত, এবং জাতীয় রাজধানী অঞ্চলের মধ্যে রয়েছে। এটি রাজধানী দিল্লি থেকে ৪০ কিলোমিটার (২৫ মা), মিরাট থেকে ৫২ কিলোমিটার (৩২ মা), এবং গাজিয়াবাদ ৫৫ কিলোমিটার (৩৪ মা) দূরে অবস্থিত। বাগপথ শহরের একটি কৃষিভিত্তিক অর্থনীতি রয়েছে এবং এখানে আখ একটি প্রধান ফসল। বাগপথ, রামালা এবং মালাকপুর চিনি কল রয়েছে। গম, সরিষা এবং শাকসবজিও এখানে ব্যাপকভাবে জন্মায়। ২০১১ সালের আদমশুমারি অনুসারে, বাগপথ জেলার জনসংখ্যা ১,৩০৩,১৪৮। এর জনসংখ্যা আফ্রিকার রাজ্য মরিশাস বা মার্কিন যুক্তরাষ্ট্রের নিউ হ্যাম্পশায়ারের প্রায় সমান। এটিকে ভারতের ৩৭৬তম জনবহুল জেলার (মোট ৬৪০টি জেলার মধ্যে) স্থান দিয়েছে। জেলার জনসংখ্যার ঘনত্ব ৯৮৬ জন প্রতি বর্গকিলোমিটার (২,৫৫০ জন/বর্গমাইল)। এর জনসংখ্যা বৃদ্ধির হার ২০০১ - ২০১১ এর দশকে ১১.৮৭% ছিল। বাগপথে প্রতি এক হাজার পুরুষের জন্য ৮৫৮ জন মহিলা (যৌন অনুপাত) রয়েছে, এবং সাক্ষরতার হার ৭৩.৫৪%। বাগপথ একটি হিন্দু সংখ্যাগরিষ্ঠ জেলা, প্রায় ৭০% হিন্দু জনসংখ্যা এবং ২৮% মুসলিম জনসংখ্যা রয়েছে। জেলার জনসংখ্যার ৯৭.৩৮% প্রধানত হিন্দি ভাষায় এবং ২.৫৪% উর্দু ভাষায় কথা বলে। বাগপথ জেলায় তিনটি উত্তর প্রদেশ বিধানসভা নির্বাচনী এলাকা আছে, সেগুলি হল: ছাপরৌলি, বড়ৌত, এবং বাগপথ। এগুলি সবই বাগপথ লোকসভা কেন্দ্রের অংশ। বাগপথের বর্তমান বিধায়ক হলেন যোগেশ ধামা, এবং লোকসভার সাংসদ হলেন সত্যপাল সিং। বাগপথ জেলা ৩টি তহশিলে বিভক্ত, সেগুলি হল: বাগপথ, বড়ৌত এবং খেকরা। বাগপথ তহশিল দুটি ব্লক নিয়ে গঠিত – বাগপথ ও পিলানা; বড়ৌতে তিনটি রয়েছে - বিনাউলি, ছাপরৌলি এবং বড়ৌত। খেকরা তহশিলটিতে কেবল খেকরা ব্লক রয়েছে। বাগপত, বড়ৌত এবং খেকাদা এই জেলার প্রধান শহর। "District-specific Literates and Literacy Rates, 2001"। Registrar General, India, Ministry of Home Affairs। সংগ্রহের তারিখ ২০১০-১০-১০।  "About District"। Government of Uttar Pradesh: Bagpat district। সংগ্রহের তারিখ ২ ফেব্রুয়ারি ২০১৯।  "Census of India 2011 – Uttar Pradesh – District Census Handbook – Baghpat" (পিডিএফ)। Office of the Registrar General & Census Commissioner, India। ২০১১। পৃষ্ঠা 9। সংগ্রহের তারিখ ৭ জুলাই ২০১৬।  "Economy"। Government of Uttar Pradesh: Baghpat district। সংগ্রহের তারিখ ২৬ মার্চ ২০১৮।  Decadal Variation In Population Since 1901 "Baghpat (Bagpat) District : Census 2011 data"। Census2011.co.in। ২০১১। সংগ্রহের তারিখ ২৪ জুন ২০১৮।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gurjars hold Baghpat, they have a large population in Baghpat and Khekra tehsils, and Jats hold Baraut and have a large population in Baraut and Chhaprauli towns. Mauritius 1,303,717, July 2011 est.  "2010 Resident Population Data"। U. S. Census Bureau। ২০ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৬। New Hampshire 1,316,470  2011 Census of India, Population By Mother Tongue "Tehsils"। Government of Uttar Pradesh: Bagpat district। সংগ্রহের তারিখ ২ ফেব্রুয়ারি ২০১৯।  "Blocks"। Government of Uttar Pradesh: Bagpat district। সংগ্রহের তারিখ ২ ফেব্রুয়ারি ২০১৯।  উইকিমিডিয়া কমন্সে বাগপথ জেলা সংক্রান্ত মিডিয়া রয়েছে। দাপ্তরিক ওয়েবসাইট Shri Parshvanath Jain Temple, Bada Gaon টেমপ্লেট:Bagpat district টেমপ্লেট:Meerut division topics